PRIOPĆENJE ZA MEDIJE

Hotel Bellevue i Vitality Hotel Punta dobitnici prestižne nagrade World Spa Awards 2023

Mali Lošinj, 3. listopada 2023. – **Hotel Bellevue i Vitality Hotel Punta, jedni od najistaknutijih hotela brenda luksuznih hotela Lošinj Hotels & Villas dobitnici su prestižne nagrade World Spa Awards 2023. Nakon 12-tjednog razdoblja glasovanja od strane gostiju, lošinjski hoteli još su se jednom pokazali najboljima u svijetu u kategoriji spa&wellness te Hrvatsku postavili na listu najpoželjnijih destinacija.**

*„Oba su se hotela više puta našla u prestižnom međunarodnom društvu i nositelji su nagrade World Spa Awards. Već same nominacije bile su pokazatelj kako naši centri nastavljaju napredovati i postavljati najviše standarde kvalitete u svijetu. Nove titule kojima su se okrunili Hotel Bellevue i Vitality Hotel Punta donose dodatnu potvrdu o usluzi koju pružamo te pokazuju da smo s razlogom dio ekskluzivne zajednice najboljih svjetskih spa i wellness brendova. Na kraju, želim čestitati svim našim djelatnicima koji su svojim radom pridonijeli ovom značajnom uspjehu“,* rekao je **Martin van Kan, CEO i Član uprave Jadranka turizam.**

Nakon što je proglašen za Croatia's Best Hotel Spa 2022. i World's Best Hotel Spa 2021., nastavljaju se međunarodna priznanja za hotel Bellevue i sofisticiranu Bellevue Spa Clinic, koja je ove godine osvojila nagradu **Croatia's Best Hotel Spa 2023**. Bellevue Spa Clinic nalazi se na korak od ljekovitih čimbenika uvale Čikat, nudeći cjeloviti wellness ekosustav te koristeći pročišćavajuća i detoksikacijska svojstva mora. Bellevue Spa Clinic hvaljena je zbog niza jedinstvenih iskustava, a podržavaju je neki od najboljih svjetskih brendova spa centara za pružanje transformacijskih rezultata u zadivljujućem okruženju s vrhunskom uslugom.

Poput Hotela Bellevue, Vitality Hotel Punta nagrađivan je i ranije. Prošle je godine dobio World Spa Awards, a istu nagradu – **Croatia's Best Wellness Retreat** osvojio je i ove godine te potvrdio kontinuitet kvalitete. Kao mjesto jedinstvene revitalizacije na otoku Lošinju, Vitality Hotel Punta i njegov Vitality Center & Spa spajaju wellness inovacije i medicinsku stručnost s vodećim sportskim i rekreacijskim sadržajima, koristeći otočne ljekovite klimatske elemente i netaknutu prirodu. Tretmani su usmjereni na oporavak dišnog sustava, uz potpuno iskorištavanje ljekovitog zraka, eteričnih ulja biljaka i mora. Njihovi nagrađivani programi uključuju aktivnosti na otvorenom, spa tretmane i fitness. Vitality Hotel Punta nudi profesionalne terene za tenis, pilates, jogu, vodene sportove i impresivnu najsuvremeniju teretanu.

Lošinj Hotels & Villas istaknuti je brend vrhunskih i luksuznih hotela i vila smještenih na slikovitom otoku Lošinju. Gostima pruža jedinstveno iskustvo, spajajući lokalne tradicije s modernim luksuzom u očaravajućem, prirodnom okruženju. Otok Lošinj poznat je po bogatoj lječilišnoj tradiciji, koja datira još od kraja 19. stoljeća, a brend Lošinj Hotels & Villas posvećen je očuvanju i promicanju ovog naslijeđa luksuza i wellnessa. Unutar brenda Lošinj Hotels & Villas nalazi se nekoliko luksuznih objekata, uključujući boutique hotel i niz ultraluksuznih povijesnih vila, kao i Classic Collection hotele s četiri zvjezdice. Svi objekti su smješteni u srcu lošinjske ljekovite klime, nude prekrasan pogled na more, restorane svjetske klase, nagrađivane wellness programe te cijeli niz sadržaja idealnih za intimni, aktivni ili obiteljski odmor.

.